recursal/SuperWikiNEXT-32B huggingface dataset:
**Vaginale kanker** is ’n soort kanker wat in die weefsel van die vagina voorkom. Primêre vaginale kanker is skaars en is gewoonlik ’n plaveiselselkarsinoom (PSS). Dit is meer algemeen dat die kanker van ander dele van die liggaam na die vagina versprei.

Vaginale kanker word veral aangetref by vroue bo 50 jaar, maar kan op enige ouderdom voorkom, selfs by babas. Dit kan dikwels genees word as dit betyds ontdek word. Chirurgie of ’n kombinasie van chirurgie en bestraling word gewoonlik gebruik om dit te behandel.

Tekens en simptome
------------------

Daar is dikwels geen simptome nie en die kanker word meestal opgespoor tydens ’n roetine-ondersoek. As daar wel simptome is, is dit gewoonlik abnormale vaginale bloeding, wat ná seks of tydens, voor of ná menstruasie kan voorkom.

Ander, minder spesifieke tekens sluit in moeilike of pynlike urinering, pyn tydens seks en pyn in die bekkenarea. Die verskillende fases is:

* Fase 1
* Fase 2
* Fase 3
* Fase 4A
* Fase 4B

Diagnose
--------

Verskeie toetse word gebruik om vaginale kanker te diagnoseer, soos:

* Fisieke ondersoek
* Bekkenondersoek
* Papsmear
* Biopsie
* Kolposkopie
Die vaevuur, soos uitgebeeld deur Ludovico Carracci.
In Katolieke teologie is die **vaevuur**, ook die **vagevuur** (verouderd) genoem, ’n tussentydse toestand ná ’n mens se fisieke dood waardeur sommige wat vir die hemel bestem is, eers moet gaan vir finale "reiniging" sodat hulle die hemel kan betree. Die redenasie is dat "sommige sondes in hierdie tyd vergewe kan word, maar sekere ander in die tyd wat kom". Net dié wat in God se grasie en vriendskap sterf, maar nog nie volkome gereinig is nie, kan na die vaevuur toe gaan. Daarom sal niemand wat daar is, vir altyd in die vaevuur bly of eindelik hel toe gaan nie. Die idee van ’n vaevuur word veral met die Rooms-Katolieke Kerk verbind; in die Oosters-Katolieke kerke is dit ook ’n leerstelling, maar dit word nie altyd "vaevuur" genoem nie – eerder die "finale reiniging" of "finale teose".

Hoewel die Anglikaanse, Metodiste- en Oosters-Ortodokse Kerk die bestaan van ’n vaevuur ontken soos die Katolieke Kerk dit glo, erken hulle die bestaan van ’n tussentyde toestand, Hades, en bid hulle vir die afgestorwenes.

In die moderne sin kan die term "vaevuur" ook gebruik word vir ’n algemene toestand van lyding, veral een wat tydelik is.
**Vaidas Baumila** - meestal net **Vaidas** genoem - is een van Litaue se gewildste pop-sangers.

Biografie
---------

Reeds op die ouderdom van 17 jaar het Vaidas - destyds nog onder die verhoognaam Ozonas - as hip hop-sanger sukses behaal en is vir die Litause *Radiocentras*-musiekprys genomineer.

Sy groot deurbraak het in 2005 gekom toe hy in die gewilde realiteit-skou *Dangus* opgetree het. Toeskouers het van Vaidas se charismatiese sangstyl gehou, en sy dekking van die Litause lied *Myliu* was binnekort bo-aan die Litause trefferlys. Vaidas was 'n popster nog voordat hy sy hoërskool-loopbaan voltooi het.

In die volgende jaar het Vaidas een van die hoofrolle in die musiekblyspel *Meilė ir bananai* vertolk en is as televisie-aanbieder aangestel. Teen die einde van dié jaar is sy debuut-album vrygestel. Die langspeler met liedjies in Litaus en Engels is in samewerking met die bekende Litause R'n'B-musiekvervaardiger Linas Adomaitis en 'n aantal bekende popsangers opgeneem.

In 2007 is Vaidas se eerste musiekvideo *Music Is My Soul* vervaardig. Dit was een van die duurste produksies nog in die geskiedenis van die Litause vermaaklikheidsbedryf en was baie gewild op Litause televisiekanale.

Diskografie
-----------

Albums
* *Ką tu mėgsti?* (2006)
* *Išklausyk* (2007)
Struktuur van 'n diode vakuumbuis
Die **vakuumdiode** is 'n vakuumbuis met die funksie van 'n gelykrigter. Die buis bestaan uit 'n vakuum kamer waarin 'n katode en 'n anode gereël word. Die katode is óf self ontwerp as 'n filament, of is rondom 'n filament gerangskik. Met die vakuumdiode het regstelling van wisselstroom vir groter elektriese vermoëns vir die eerste keer moontlik geword. Die uitvinding van die radiobuis word toegeskryf aan John Ambrose Fleming, wat in 1904 die vakuumdiode gepatenteer het.

Sedert die 1960's is hierdie tipe diode al hoe meer deur die halfgeleierdiode vervang.

Werking
-------

Die werking van die vakuumdiode en alle buise wat daaruit afgelei word, is gebaseer op termiese emissie, wat in die verlede die Edison-effek genoem word.

Die katode word verhit met behulp van die filament. As gevolg van die hoë temperatuur, vloei elektrone uit die katode totdat 'n wolk om die katode ontstaan het met 'n ewewig tussen elektronies wat verlaat en val. 'n Plaat, die anode, is naby die katode geleë. Wanneer 'n positiewe spanning aan die anode gekoppel word, word 'n elektriese veld tussen katode en hierdie anode geskep. Hierdie veld oefen 'n krag op die elektrone in die wolk na die anode. Gevolglik beweeg 'n deel van die elektrone na die anode en veroorsaak die anode stroom. Die ontlote elektrone uit die wolk steur die ewewig, meer elektrone kom uit die katode as daarin. Daar vloei stroom deur die diode wanneer die anode positief is ten opsigte van die katode. As die anode negatief is ten opsigte van die katode, sal stroom nie vloei nie, want elektrone kom nie van die anode af nie. In die praktiese uitvoering sal die anode rondom die katode gebou word ten einde die grootste moontlike effek te verkry.

Daaropvolgende diodes wat vir regstelling bestem is, word dikwels as 'n dubbeldiode gebruik om dubbelfase-regstelling in kombinasie met 'n transformator met 'n middelpunt te aktiveer. Met dubbele diodes het die buis 'n katode en twee anodes word simmetries rondom die katode gerangskik.

Vir groot vermoëns is 'n gasvulbuis vroeër gebruik: 'n kwikdamp-gelykrigter. Hierdie tipe buis was meer doeltreffend as 'n vakuumdiode.

Direkte en indirekte verwarming
-------------------------------

Met diodes is dit nie ongewoon dat die katode ook die filament van die buis sal wees nie. Ons noem hierdie direkte verwarming. Die filament word vir hierdie doel bedek met 'n materiaal (dikwels bariumoksied) wat elektrone vinnig uitstoot wanneer dit verhit word. Die nadeel van hierdie metode is dat die wisselstroom waarmee die filament verhit word, 'n effek op die stroom het, wat veroorsaak dat die hum. In die geval van regstelling is dit egter nie 'n probleem nie, aangesien die spanning met behulp van kapasitors afgeplat word. Versterkende buise is byna altyd indirek verhit: dit beteken dat die katode 'n afsonderlike elektrode om die filament is. Die katode word dan ook bedek met 'n geskikte materiaal vir die verskaffing van goeie elektron-emissie.
'n **Lemmetjie** is 'n groen sitrusvrug, naverwant aan die suurlemoen, met 'n soet smaak wat veroorsaak word deur sitroensuur wat ook aanwesig is in alle ander sitrus.

Die lemmetjieboom (*Citrus aurantifolia*) is 'n klein immergroen boom inheems aan Asië.

**Lemmetjie** is 'n term wat verwys na 'n sitrusvrug wat tipies rond is, groen, 3–6 cm in deursnee en met 'n soet smaak en 'n bitter pulp. Daar is verskeie spesies van sitrusbome wat se vrugte lemmetjies genoem word, insluitend die sleutellemmetjie, Persiese lemmetjie, kafferlemmetjie, en woestynlemmetjie. Lemmetjies is 'n goeie bron van vitamien C, en word dikwels gebruik om die smaak van kos en drank te aksentueer. Hulle word regdeur die jaar verbou en is gewoonlik kleiner as suurlemoene, hoewel die variëteite verskil in suiker- en suurinhoud. Daar heers groot verwarring tussen die term lemmetjie (lime) en suurlemoen (lemon). Alhoewel daar geen ondeskeid is in kleur en vorm van die twee vrugte nie is die smaak uiteenlopend met suurlemoene wat suur is en lemmetjies wat soet is met 'n bitter pulp.

'n Lemmetjieskyfie'n Lemmetjieskyfie

|  |  |
| --- | --- |
| Hierdie artikel is in sy geheel of gedeeltelik vanuit die Engelse Wikipedia vertaal. | 

Klik vir info oor hierdie sjabloon.
 |

|  |  |
| --- | --- |
| Normdata Edit this at Wikidata | 
* GND: 4718979-4
* LCCN: sh85077004
* NKC: ph1012965

 |
Bishopville-meteoriet, 'n aubriet
**Aubriete** is 'n groep achondriete. Die aubriete is vernoem na die tipe-spesimen van 800 g wat in 1836 in Aubres, Frankryk geval het.

Hulle bestaan hoofsaaklik uit amper FeO-vrye enstatiet met effens albitiese plagioklaas, amper FeO-vrye diopsied en forsteriet, metallieke yester en nikkel en troiliet. Daarnaas bevat hulle talle seldsame minerale wat op aarde dikwels onbekend is en wat onder sterk reduserende omstandighede gevorm het. 

Shallowater
Hoewel hierdie achondriete duidelik verwantskap met enstatiet-chondriete wys, het hulle nie daaruit ontstaan nie. Hulle kom dalk van asteroïede waar gesmelte basalt in vulkaniese ontploffings uitgewerp is. Hulle het vroeg in die geskiedenis van die sonnestelsel ontstaan. Die hitte wat hulle gesmelt het het waarskynlik gekom van radioaktiewe oerisotope soos aluminium-26 of dalk ook yster-60 wat nou uitgestorwe is. Die plek waar hulle gevorm het is ook uniek: binne 1 AU van die son.

Op aarde ontwikkel aubriete dikwels bruin vlekke omdat minerale wat onder reduserende omstandighede gevorm het met suurstof en vog oksidasiereaksies ondergaan.

'n Bekende aubriet is die steen van 70 kg wat in 1946 in 'n swembad in Texas geval het. Dit word die Shallowater-meteoriet genoem, na die beesplaas naby Peña Blanca Spring, Texas.

Alle aubriete behalwe Shallowater is breccias en hulle kan soms enstatiet-kristalle bevat wat 10 cm lank is. Hulle lantaniede-verhouding is gewoonlik verarm in europium wat dikwels gesien word as bewys dat dit in 'n magma gevorm is en dat daar fraksionering plaasgevind het. Dit is moontlik dat die hele asteroïed vloeibaar gewees het en dat magmadruppels wat by ontploffings uitgespat is, ontsnap het uit die swak swaartekragveld. Die temperatuur het hoog gewees omdat enstatiet eers by 1 500 oC smelt.

Isotoopverhoudings
------------------

Die aubriete wys δ49Ti-waarde wat wissel van -0,07 tot +0,24 ‰ terwyl in die meeste meteoriete die waarde net klein wisselings vertoon. Dit word verklaar deur die uiters reduserende omstandighede waaronder aubriete gevorm word. Dit laat die chalkofiele Ti(III)-oksidasietoestand naas die litofiele Ti(IV) voorkom. Die korrelasie tussen die MgO-konsentrasie en die δ49Ti-waarde wat waargeneem word wys ook dat in die magma ook isotoopfraksionering het plaasgevind tussen die twee oksidasietoestande.
*"The last sleep of Arthur in Avalon"*, deur Edward Burne-Jones 1881–1898
Glastonbury Tor is volgens verhale die huis van Gwyn ap Nudd, koning van die feë.
**Avalon** (ook *Avallon*) is volgens ou legendes oor koning Arthur 'n heilige eiland, moontlik in die suidweste van Engeland naby Glastonbury, waar Arthur begrawe sou wees.

In die legende is Avalon 'n eiland wat in digte mis verberg is. Dit kan slegs bereik word deur 'n magiese boot te roep wat mens na die eiland neem. Koning Arthur het ná sy besering deur Mordred in die Slag by Camlann hier kom rus, nadat hy deur sy halfsuster Morgan le Fay of drie ander hekse daarheen gebring is. Volgens sommige legendes rus hy daar totdat hy weer wakker word om Engeland te red. Volgens dieselfde legendes is sy swaard, Excalibur, op die eiland gesmee.

Die eiland word dikwels met Glastonbury geassosieer, meer spesifiek die *Glastonbury Gate*, wat toegang hierheen sou bied. Daar is egter geen betroubare bronne hiervoor nie. Die stad word vir toeristiese redes as die ligging van Avalon geadverteer, en die graf van koning Arthur en sy vrou Guinevere (Gwenhwyfar) kan hier bewonder word.

Literatuur
----------

* Geoffrey Ashe: Artikel *Avalon*, in: Norris J. Lacy (Hg.), The new Arthurian encyclopedia, New York & London 1996, p. 25-26 ISBN 0-8153-2303-4
* Artikel *Avalon*, in: Christopher W. Bruce, The Arthurian name dictionary, New York & London 1999, p. 50-51 ISBN 0-8153-2865-6
* Norris J. Lacy und Geoffrey Ashe: *The Arthurian handbook*, (= Garland reference library of the humanities, Volume 1920), 2. Auflage New York & London 1997 ISBN 0-8153-2081-7
* Marion Zimmer Bradley : "Mists of Avalon" (1982)
*Pelecanus rufescens* se eiers
Die **kleinpelikaan** *(Pelecanus rufescens)* is reuse wit watervoëls met groot lywe, kort bene en gewebde voete, lang nekke, lang snawels en kaal, rekbare keelsakke onder die ondermandibel. Hulle vang vis deur in 'n swerm saam te kom en 'n skool visse na die vlak water aan te keer waar hulle dan die vís in hul keelsakke opskep. Hulle loop koddig, maar stygsweef soms sonder moeite hoog die lug in.

Identifikasie
-------------

Volwassenes in nie-broeidrag het 'n grys rugkant, terwyl die kop en onderkant gryserig-wit is. Die liggeel snawel het 'n pienk punt en die pote is vaalgeel. Hulle word in vlug aan die vlerke wat gryserig van onder is en donkergrys (nie swart nie) vlugvere van die witpelikaan (*Pelecanus onocrotalus*), onderskei. 'n Volwassene in broeidrag se snawelsak is 'n ryk geel kleur en die bo-mandibel het 'n pienk rand; die pote is 'n ryk oranjegeel kleur; die pienk vere op sy rug is van naby af sigbaar en het lang pluimvere op die kop. Onvolwassenes het 'n roesbruin kop, nek en rugkant, 'n wit onderkant, 'n liggeel snawel en keelsak; Hoewel baie kleiner as die witpelikaan, het die kleinpelikaan steeds 'n vlerkspan van ongeveer 2,4 m en is 1,35 m lank.

Habitat
-------

Die pelikaan is 'n seldsame, gelokaliseerde standvoël. Sy nes bestaan uit 'n groot hoop takke en stokke, waarin twee tot drie groot wit eiers gelê word. Die kleintjies voed deur hulle koppe diep by die volwassene se bek in te steek om die kos, wat bestaan uit halfverteerde vis en amfibiese diertjies, by te kom.

Verspreiding
------------

Bevolkings wat nes maak, kom in KwaZulu-Natal en Noord-Botswana voor; elders is dit 'n swerwer. Hulle broei in Afrika, Suid-Arabië en Madagaskar in moerasse en laagliggende mere.

Ander name
----------

* Engels: *Pink-backed pelican*
* Wetenskaplike naam: *Pelecanus rufescens*

Sien ook
--------

* Alfabetiese lys van Suid-Afrikaanse voëls
* Lys van Suid-Afrikaanse voëls (gegroepeer)
* Lys van Suider-Afrikaanse voëls volgens wetenskaplike name

Bronnelys
---------

* Newman se Voëls van Suider-Afrika, ISBN 1-86872-982-6

|  |  |
| --- | --- |
| Taksondatabasisse | 
* Wd: Q527830
* Avibase: 8D24E93CF5DAD3FA
* BioLib: 80683
* eBird: pibpel1
* EoL: 45513854
* Fauna Europaea: 96627
* GBIF: 2480352
* iNaturalist: 4335
* ITIS: 174695
* IUCN: 22697595
* NCBI: 1243782
* WoRMS: 212726
* Xeno-canto: Pelecanus-rufescens

 |
Deelnemers aan die Tweede Wêreldoorlog: die Spilmoondhede en hul kolonies is in blou, die Geallieerdes en hul kolonies in groen en die neutrale lande in grys.
Gebiede wat deur die Spilmoondhede beheer was in 1942.
Die **Spilmoondhede** (Duits: *Achsenmächte*, Italiaans: *Potenze dell'Asse*, Japannees: 枢軸国 *Sūjikukoku*) was die lande wat die Geallieerdes teëgestaan het tydens die Tweede Wêreldoorlog. Die drie voorste magte, Nazi-Duitsland, die destydse fascistiese Italië en die Japannese Keiserryk, was militêre bondgenote na die ondertekening van die Driepartyepakt in September 1940 en die Spilmoondhede was amptelik gestig. Aan die piek van hul bestaan het die Spilmoondhede ryke oorheers wat groot dele van Europa, Asië, Afrika en die Stille Oseaan gedek het, maar die Tweede Wêreldoorlog het geëindig in hul nederlaag. Soos ook die geval met die Geallieerdes was, was die lidmaatskap van die Spilmoondhede in konstante verandering en sommige nasies het by die Spilmoondhede aangesluit en hulle weer verlaat tydens die verloop van die oorlog.

Oorsprong
---------

Die term is vir die eerste keer deur Benito Mussolini in November 1936 gebruik toe hy gepraat het van 'n Rooms-Berlynse spil wat besig was om op te rys uit die vriendskapsverdrag wat deur Italië en Duitsland op 25 Oktober 1936 onderteken is. Mussolini het verklaar dat die twee lande 'n "spil" sou vorm waarom die ander state van Europa sou draai. Italië was oorspronklik 'n teenstander van Duitsland, maar na die Volkebond Italië se oorlog teen Abessinië teengestaan het, het Duitsland Italië ondersteun en is 'n vriendskapsbond tussen dié twee lande geskep. Die bond het in Mei 1939 verander in 'n alliansie wat deur Mussolini die "Verdrag van Staal" genoem is.

Die term "Spilmoondhede" was dan ook die amptelike, gebruiklike term na Duitsland, Italië en Japan die Driepartyepakt op 27 September 1940 onderteken het. Hongarye (20 November 1940), Roemenië (23 November 1940), Slowakye (24 November 1940) en Bulgarye (1 Maart 1941) het later ook by die verdrag aangesluit. Die magtigste militêre lede was Duitsland en Japan. Hierdie twee nasies het in 1936 ook die Anti-Kominternpakt as geallieerdes met mekaar gesluit nog voor die Driepartyepakt bestaan het.
Die Frankfurt-lughawe dien as spil vir Lufthansa en ontvang vlugte van lugrederye wat aan die *Star Alliance* behoort.
'n **Spil** is 'n term in die lugvaart en verwys na 'n lughawe waar reisigers na ander vlugte kan oorstap.

Die spil is 'n onderdeel van die spil-en-speek vervoerkonsep, waar vliegtuie passasiers na 'n spil bring waar hulle weer vlugte na ander spille haal. 

In Suid-Afrika is O.R. Tambo Internasionale Lughawe so 'n spil. 'n Groot aantal mense vlieg van buitelandse of binnelandse lughawens hiernatoe voordat hulle na ander buitelandse of binnelandse lughawens toe vlieg. 

Die grootste spil ter wêreld is die Hartsfield-Jackson Atlanta Internasionale Lughawe (VSA) met omtrent 950 vlugte per dag.

Belangrike spille
-----------------

* Hartsfield-Jackson Atlanta Internasionale Lughawe
* Lughawe Frankfurt (Lufthansa)
* Lughawe Londen-Heathrow (British Airways, Virgin Atlantic en vele andere)
* Lughawe Parys-Charles de Gaulle (Air France en andere)
* Lughawe Schiphol (KLM)
* Lughawe Singapoer Changi (Singapore Airlines en andere)
Hoofingang van Sint James-paleis in Londen.
**Sint James-paleis** (Engels: *St James's Palace*) is een van Londen se oudste paleise. Dit is aan Pall Mall in Londen geleë, net noord van Sint James-park.

Geskiedenis
-----------

Koning Henry VIII het die paleis laat bou op die plek waar ’n hospitaal vir melaatses eers gestaan het. Hy het dit opgedra aan die apostel Jakobus. Die hospitaal het tot in 1532 bestaan.

Die nuwe paleis, wat tweede plek ingeneem het ná Henry se Whitehall-paleis, is gebou in die rooisteen-Tudor-styl om vier binnehowe. Dit het in 1698 die hoofwoning van die monarg in Londen geword tydens die bewind van William III en Mary II toe Whitehall-paleis deur ’n brand verwoes is en dit is steeds die administratiewe kern van die monargie. Mary I is daar oorlede en haar hart en ingewande is in die paleis se kapel begrawe. Charles I het daar geslaap die nag voor hy tereggestel is. Oliver Cromwell het dit toe oorgeneem en in ’n kaserne omskep tydens die Engelse Statebond-periode. Charles II (Charles I se seun) het dit laat restoureer.

Die eerste drie Georges het die paleis as hul hoofwoning in Londen gebruik, hoewel dit nie juis deftig was vir die stadspaleis van ’n Europese monarg nie. In 1809 het ’n brand ’n deel van die paleis verwoes, onder andere die monarg se private woongedeelte in die suidoostelike hoek. George III het Buckingham House, nou Buckingham-paleis, in 1762 vir sy vrou gekoop en Sint James het al hoe onbelangriker geword in die eerste helfte van die 19de eeu. Dit is al hoe meer net vir amptelike funksies gebruik soos amptelike onthale, koninklike troues en doopplegtighede. Koningin Victoria het in 1837 finaal na Buckingham-paleis getrek en dit was die einde van Sint James as die monarg se amptelike woning.
**Sint Joris** (Engels: *Saint George*; Grieks: Γεώργιος *Geórgios*; gesterf 23 April 303), ook genoem **Joris van Lydda**, was 'n Christen wat in die Christendom tot heilige verklaar is. Volgens tradisie was hy 'n soldaat in die Romeinse leër. Sy ouers was Christene van Griekse afkoms. Sint Joris was 'n soldaat van Kappadosies-Griekse en Palestynse afkoms en lid van die Pretoriaanse Garde van die Romeinse keiser Diocletianus wat ter dood veroordeel is omdat hy nie sy Christelike geloof wou prysgee nie. Hy het een van die mees geëerde heiliges en groot martelaars in die Christendom geword. Hy is veral sedert die Kruistogte as 'n militêre heilige vereer.

In hagiografie word hy onthou in die verhaal Sint Joris en die draak. Sy feesdag is gewoonlik op 23 April. Engeland, Ethiopië, Georgië, Katalonië en Aragon in Spanje, Moskou in Rusland en verskeie ander state, stede, streke, universiteite en organisasies beskou sint Joris as hulle beskermheilige. Sint Joris se bene is begrawe in die Kerk van Sint Joris in Lod, Israel.

Skakels
-------

* Wikimedia Commons het meer media in die kategorie Sint Joris.

* Hierdie artikel is in sy geheel of gedeeltelik uit die Engelse Wikipedia vertaal.

|  |  |
| --- | --- |
| Normdata Edit this at Wikidata | 
* BIBSYS: 90653093
* GND: 118538527
* ISNI: 0000 0000 1364 2652
* NKC: jx20050627004
* SELIBR: 345635
* SUDOC: 028369149
* TePapa: 48891
* VIAF: 27862930
* WorldCat Identities: viaf-27862930

 |
Die heilige **Agnes** (oorlede in Rome, 21 Januarie 254 of 304) was 'n dertienjarige martelaar wat vir haar Christelike geloof gesterf het.

Agnes is as dertienjarige aan heidense gode gewy en was die slagoffer van verkragting. Toe hulle haar na die tempel van Minerva neem, het sy 'n kruisteken gemaak en geweier om teen God te draai. Verskeie jong mans het om haar hand gevra, maar sy het geweier en gesê dat sy reeds aan Jesus Christus verloof is. Hulle het haar gedreig en gemartel en sy is uiteindelik met 'n swaard deur die keel gedood. Agt dae nadat sy in die katakombes by *Via Nomentana* begrawe is, is sy in 'n goue kleed gesien. Sy het 'n verloofring van Jesus Christus aan haar vinger gehad en daar was 'n wit lam aan haar regterkant.

Sy word gesien as die beskermheilige van verloofde paartjies, die kuisheid, van jong meisies en maagde, asook die slagoffers van verkragting. Haar naamdag is 21 Januarie. Sy word in die *Kanon I*, die vernaamste eucharistiese gebed van die Rooms-Katolieke Kerk vermeld.

Agnes word in Rome op twee plekke in besonder vereer: Die *Sant'Agnese fuori le mura* is die basiliek waar sy vermoedelik begrawe is. Relieke van haar word steeds daar in bewaring gehou. Die kerk lê aan die Via Nomentana, buite die Aureliaanse Muur. Die tweede is die *Sant'Agnese in Agone* wat op *Piazza Navona* gebou is, die plek waar Agnes volgens oorlewering gesterf het.
Marlborough House het aanvanklik net twee verdiepings gehad, soos dié illustrasie uit omstreeks 1750 wys.
So het die huis in die 1850's gelyk voor die vleuels ’n vierde verdieping en die sentrale deel ’n derde verdieping bygekry het.
Die suidekant van Marlborough House vandag.
**Marlborough House** is ’n woning in Westminster, Londen. Dit is in Pall Mall geleë, net oos van Sint James-paleis, en huisves tans die Britse Statebond se hoofkantoor.

Geskiedenis
-----------

Die huis is gebou vir Sarah Churchill, die Hertogin van Marlborough, ’n vertroueling van koningin Anna. Die hertogin wou ’n sterk, eenvoudige huis hê en sir Christopher Wren het toe dié huis met sy steenmure ontwerp wat in 1711 voltooi is en langer as ’n eeu die tuiste van die Hertoë van Marlborough was.

Die huis is in 1817 deur die Britse koningshuis oorgeneem. In die 1820's was daar planne om dit te sloop en te vervang deur blokke duur huise, maar dit is nooit deurgevoer nie. Die huis is gebruik deur lede van die koningsgesin en van 1853 tot 1861 het prins Albert gereël dat dit deur die Nasionale Kunsopleidingskool, later die Koninklike Kunskollege, gebruik word. Daarna is dit aansienlik vergroot vir die Prins van Wallis deur sir James Pennethorne, wat ’n paar kamers en ’n stoep bygevoeg het.

Van 1863 tot hy in 1901 koning Edward VII geword het, was dit die Prins van Wallis se huis. In dié tyd was dit die sosiale middelpunt van Londen. Koning George V is in 1865 in Marlborough House gebore.

In 1936 het dit die Londense tuiste geword van Mary van Teck, die weduwee van George V. Ná haar dood in 1953 het Elizabeth II dit aan die Statebondsekretariaat geskenk wat dit vandag nog gebruik.

Ontwerp
-------

Die byna kubiekvormige Salon bevat nog muurskilderings deur Louis Laguerre van die Slag van Blenheim. ’n Koepel in die plafon word omring deur skilderye deur Orazio Gentileschi wat dit in 1636 vir die Queen's House geskilder het. Daar is twee trappe weerskante van die Salon, met nog oorlogskilderye deur Laguerre. Die grootste deel van die binneversierings is verander. ’n laat-Art Nouveau-Gotiese fontein in die Marlborough Road-muur gedenk Alexandra, Edward se koningin. Op die terrein is die koningin se troeteldierbegraafplaas en ’n roterende grasdaksomerhuisie wat vir koningin Mary gebou is.

Marlborough House is gewoonlik in September vir die publiek oop. Met vooraf reëling kan groepe ook die huis op Dinsdae besoek.
**Iblis** of **Iblies** (Arabies: إبليس) is die duiwel in Islam. Hy is ook bekend as **Sjaitan** (شيطان, *Shayṭān*). Hy is ’n djin wat geweier het om voor Adam neer te kniel en toe uit die Paradys gewerp is.

Die belangrikste doel van Satan is om mense en djins aan te moedig om bose dade te verrig deur hulle te verlei; dit word in die Koran "bose influisteringe" genoem. Satan en sy gevolg is die helpers van dié wat nie in Allah glo nie: "Ons het waarlik die duiwels vriende gemaak van die ongelowiges."

Name
----

’n Voorstelling van Iblis in "Die Shahnama van sjah Tahmasp*.*
Die naam *Iblis* kan van die Griekse woord διάβολος (*diábolos*) stam, wat ook die aanvanklike bron van die Afrikaanse woord "duiwel" is. Dit kan ook afgelei wees van die Arabiese werkwoordstam بَلَسَ (*balasa*, "hy het gewanhoop"). Die naam Sjaitan het dieselfde oorsprong as die Hebreeuse שָׂטָן (*Sātān*), ook die bron van "Satan" in Afrikaans.

In die Islam word Sjaitan dikwels bloot as "die duiwel" vertaal, maar die term kan ook verwys na enige djin wat God nie gehoorsaam nie en Iblis volg.

Die val van die duiwel in Islam
-------------------------------

Volgens basiese Islamitiese leerstellings het God drie soorte intelligente wesens geskape: engele, djins en mense, van wie die laasgenoemde twee ’n vrye wil het om tussen goed en kwaad te kies. Volgens die Koran is daar ook ander, onbekende wesens: "En Hy het ook *dinge* geskape waarvan julle nie weet nie."

Die engele, wat rein en sonder dierlike drange is, sondig nie. Nadat God vir Adam geskape het, het hy al die engele en Iblis (wat God saam met die engele mag aanbid het danksy sy hoë rang) opdrag gegee om voor Adam neer te kniel (prostreer). Al die engele het dit gedoen, maar Iblis het geweier. Hy was trots en het homself hoër as Adam geag omdat Adam uit klei gemaak is en Iblis uit "rooklose, vlammende vuur".

Daarna is hy van God se genade ontneem weens sy arrogante ongehoorsaamheid. God het hom hierna uit *Djanna* (die paradys) na *Djahannam* (die hel) verban en hom Satan genoem. Hy wou hom ook straf, maar Iblis het God gesmeek om die straf uit te stel tot die Oordeelsdag. Sy versoek is toegestaan.

Satan het toe gesweer hy sal dié tyd gebruik om alle mans en vroue na die hel te lei. So sal hy die mens se minderwaardigheid bewys en sy eie ongehoorsaamheid regverdig. In soera 17:65 van die Koran waarsku God hom egter: "My dienaars – oor húlle het u voorwaar geen gesag nie. En u Heer is voldoende as Beskermer."

Bronne
------

* G. Basetti Sani, *Il peccato di Iblis e degli angeli nel Corano*, Iperbole, Palermo 1987
* C. Saccone, *Iblis, Il Satana del Terzo Testamento. Santità a perdizione nell'Islam. Letture coraniche II*, Centro Essad Bey, Padova 2012 (ebook Kindle-uitg.); Charleston 2016 (book CreateSpace IPP)
**Ibrahim** (Ottomaanse Turks: ابراهيم اول, moderne Turks: İbrahim; 5 November 1615 – 12/18 Augustus 1648), was van 1640 tot 1648 sultan van die Ottomaanse Ryk.
Hy was die seun van Ahmet I en nie-amptelik bekend as **Ibrahim die Waansinnige** (Turks: *Deli İbrahim*) vanweë sy geestestoestand.

Hy is uit die Kafes vrygelaat ná sy broer Murat IV se dood, hoewel Murat opdrag gegee het dat Ibrahim doodgemaak word ná sy eie dood. Murat het self hul ouer broer, Osman II, in 1622 opgevolg en het drie van sy ander broers laat teregstel toe hy sultan word. Ibrahim is toegelaat om te leef omdat hy weens sy geestestoestand nie as ’n bedreiging beskou is nie.

Ibrahim het die ryk in ’n kort tydjie amper vernietig. Hy was waarskynlik onstabiel en het moontlik neurastenie (senuweeswakte) gehad. Hy was ook depressief ná sy broer se dood. Hy was bekend vir sy obsessie met oorgewig vroue en het sy agente opdrag gegee om vir hom die vetste moontlike vrou te kry. Hy was so in sy skik met haar dat hy haar ’n regeringspensioen en die titel "goewerneur-generaal van Damaskus" gegee het. Hy het later glo 280 lede van sy harem laat verdrink en visse in die paleis se damme geld gevoer. Hy is eindelik in ’n staatsgreep onttroon en in Istanboel verwurg.
*Columba livia*
Die **wildeposduif** of **tuinduif** (*Columba livia*) is verwant aan die kransduif en kom baie algemeen in Suid-Afrikaanse dorpe en stede voor.

Broeityd is dwarsdeur die jaar en die lyste en vensterbanke van hoë stadsgeboue verskaf ideale nesmaakplekke. Stadsbewoners het die vestiging van hierdie en ander duifspesies aangemoedig deur graankorrels en broodkrummels vir hulle neer te sit.

Tuinduiwe is baie volop in stedelike gebiede. Hulle is waarskynlik oorspronklik van Nederland af hierheen gebring en later weer uit ander dele van Europa. Hulle word dikwels in groot swerms in stadsparke en ander groot gebiede aangetref, en is goed aangepas by die menslike leefwyse. Tuinduiwe het 'n las in baie stede geword, en is nie welkome inwoners nie, veral vanweë hulle gewoonte om die lysies en dakke van geboue met hulle mis te bevuil. Dit is van die min voëls waarvan die verspreiding byna uitsluitlik met menslike aktiwiteit saamhang.

Algemeen
--------

Beskrywing: Verekleed wissel baie, en swart, blou, grys, wit, en rooibruin vorms kom voor. Die blou vorm is identies aan die voorouerlike rotsduif van Europa: blouerig grys met swart dwarsstrepe oor die vlerke en stert, 'n wit vlek op die kruis en glansende groen en pers aan die kante van die nek. Die wyfie is valer as die mannetjie, met minder glans aan die nek. Jong voëls is valer as die volwassenes.

Habitat: Stadsgebiede, maar broei ook op kuskranse in die Oos-Kaap.

Status: Talryke standvoël.

Soortgelyke spesies: Ander duiwe.

Roep: Tipiese vinnige ‘koe-roe-koe’ van 'n mak duif. Ook 'n diep nasale ‘ghoe-ghoe-ghoe’ by die nes.

Dieet: Saad, graan en kosreste.

Broeigewoontes
--------------

Plek: Lysies van geboue, of enige dakopeninge.

Nes: Die nes is 'n platform van stokkies, vere, plastiek en enigiets anders.

Seisoen: Enige maand van die jaar.

Getal eiers: 2.

Broeitydperk: Sowat 18 dae.

Kuikenstadium: Sowat 30 dae.

Habitat
-------

Tuinduiwe sal geredelik in oop dele van die tuin kom vreet, maar die meeste mense wil hulle nie graag in die tuin hê nie, aangesien hulle enorme hoeveelhede kos van 'n voertafel kan verorber en geneig is om ander soorte voëls af te knou. Tuinduiwe rus ook graag op huisdakke en bevuil stoepe met hulle mis.

Kosvereistes: Hul dieet is feitlik heeltemal aangepas by die mens s'n. Hulle sal broodkrummels, saad, vrugte en enige iets eetbaars verorber. Die groot toename in hulle getalle en hulle vinnige verspreiding kan dus hoofsaaklik toegeskryf word aan die ruim geskenke van "vriendelike" mense.

Nesmaak: Tuinduiwe broei graag op 'n huis of buitegebou, aangesien daar geskikte lysies of openinge in die dakkappe is, maar die meeste mense ontmoedig hulle. Tog kan dit vermaaklik en leersaam wees om hulle broeisiklus op die vensterlysie van 'n woonstel of kantoorgebou dop te hou.

Sien ook
--------

* Alfabetiese lys van Suid-Afrikaanse voëls
* Lys van Suid-Afrikaanse voëls (Groepeer)
* Lys van Suider-Afrikaanse voëls volgens wetenskaplike name
**Assimilasie** is 'n fonologiese proses waarby 'n klanksegment (in die reël 'n medeklinker) gedeeltelik of volledig verbind, of klanksgewys gelykgemaak, word tot 'n naburige klank, gewoonlik met die uiteindelike (opsionele) verlies van een van die twee klanke.

Hierdie proses kan mens sowel sinchroon (direk, tydens spraak) as diachroon (as die definitiewe resultaat van 'n historiese ontwikkeling) beskou. Die teenoorgestelde proses van assimilasie word dissimilasie genoem.

Konkreet kan assimilasie gedefinieer word op basis van enkele onderskeidings: *lokale assimilasie* teenoor *harmonie*; *progressiewe* teenoor *regressiewe assimilasie*; en *totale assimilasie* teenoor *gedeeldelike assimilasie.* Twee ietwat meer aparte (en meer omstrede) verskynsels is *wederkerige assimilasie* en *sandhi.*

Lokale assimilasie en harmonie
------------------------------

In die eerste instansie word deur taalkundiges die onderskeid getref tussen meer *lokale assimilasie* of *kontakassimilasie* enersyds, en *lang-afstandsassimilasie* of *harmonie* andersyds.

* Die term **lokale assimilasie** word gebruik wanneer twee klanke aan mekaar grens en dan assimileer
	+ Dit is byvoorbeeld die geval wanneer mens spontaan 'n woord soos 'klipbak' as 'klibbak' of 'dryfwiel' as 'drywiel' uitspreek.
	+ Diachroon sien ons lokale assimilasie byvoorbeeld tydens die ontwikkeling van die Middelnederlandse kombinasie [ɳg] tot [ɳ], soos by die evolusie van die woord *koning* uit *coninghe* (uitgespreek [ko.niɳgə]) gebeur het.

* Die term **harmonie** word gebruik vir assimilasie by twee klanke wat nie aan mekaar grens nie. Hierdie klanke bevind hulself normaalweg wel binne dieselfde woord.
	+ 'n Voorbeeld van harmonie vind mens in die Ou-Engelse *fōt* (‘voet’), waar in die meervoudige woord *fēt* die oorspronklike vokaal gewysig word, onder invloed van 'n tweede syllabe in die ouer vorm \**fōti.*

Voorbeelde van assimilasie in Afrikaans
---------------------------------------

### Skilpad

Die woord **"skilpad"** stam vanuit die Nederlandse ***schildpad*** wat bestaan uit die stamwoorde ***schild***, wat 'n beskermingsplaat is, en ***-pad***, Nederlands vir padda. 'n *Schildpad* is dus 'n padda met 'n skild op sy rug. In Afrikaans het die ***"d**"* van ***skild*** deur 'n proses van assimilasie weggeval.

### Oomblik

Die woord ***oomblik**,* wat 'n kort tydstip aandui, stam uit die Middelnederlandse ***ogenblik***, wat saamgestel is uit die stamwoorde ***ogen*** (wat *oë* beteken) en ***blik*** *(in die sin van "kyk").* Die korrekte Afrikaanse spelling sou dus eerder ***oënblik*** in plaas van ***oomblik*** wees. Die proses van assimilasie waardeur hierdie word ***oomblik*** geword het, het egter reeds al in die Nederlandse volksmond sover terug as 1638 ontstaan. Deur assimilasie is die ***n*** van ***ogenblik*** in die volkstaal, verander tot ***m***. Met verdere wegval van die intervokaliese ***g*** ontstaan ***oomblik***.
'n **Motor** is 'n stuk gereedskap wat een of ander vorm energie omskep in meganiese energie. Die meeste motors werk in 'n draaibeweging, alhoewel lineêre motors ook algemeen is. Tipies word die woord *enjin* gebruik vir 'n motor wat 'n voertuig aandrywe.

'n Mercedes V6-enjin is 'n voorbeeld van 'n binnebrandenjin
Daar word gewoonlik onderskei tussen watter tipes drywing 'n motor of enjin gebruik. So kry ons:

* stoomenjin wat die druk van onstnappende stoom gebruik om 'n turbine te draai.
* binnebrandenjin wat die verbranding (of kompressie, in die geval van dieselenjins) van 'n brandstof in beweging omskep.
* elektriese motor wat elektrisiteit gebruik om 'n magneetveld te skep wat 'n wiel draai
* stirling motor wat temperatuurverskille gebruik om gas deur turbines te stuur.

Die 'stirling motor' en stoomenjin is voorbeelde van 'n buitebrandenjin.

Nog voorbeelde:

* gasturbine
* veermotor
* straalmotor
* Wankelenjin

Soms word die woord *motor* gebruik as kort vir *motorvoertuig*, alhoewel lg. baie meer algemeen 'n "kar" genoem word.
Die Spaanse Inkwisisie, geverf deur Pedro Berruguete in 1475: "Sint Dominic oorsien 'n *auto de fe*." (olie op hout, 154x92cm, Prado Museum, Madrid)
Die ***auto de fe*** (Portugees vir "geloofsdaad") was 'n ritueel van publieke boetedoening of beskaming van veroordeelde ketters en apostate wat plaasgevind het nadat die Spaanse Inkwisisie hul straf besluit het. Strawwe vir die veroordeeldes het gestrek van die dra van 'n spesiale kenmerkende boetedoeningsmantel of "sanbenito", deur ander boetes of gevangenisstrawwe, tot die uiterste straf van om "ontspan" te word, oftewel om na die sekulêre arm oorgegee te word.

Dit was die sekulêre staat wat doodsvonnisse voltrek het, wat gewoonlik opgelê is in gevalle waar herhaalde kettery voorgekom het ná 'n eerste oortreding. Gevangenes in hierdie kategorie wat hardkoppig gebly het is lewendig verbrand, behalwe indien hulle versoen is met die kerk, in welke geval hulle verwurg is op die brandstapel voordat díé aan die brand gesteek is.

*Autos de fe* was in publieke pleine of wandelpleine gevier, het vir verskeie ure aangehou en is bygewoon deur kerklike en burgerlike owerhede.

In Lissabon was die Rossioplein die plek vir verbranding gewees.

Die eerste *auto de fe* het in Seville, Spanje, in 1481 gebeur, toe ses mans en vroue tereggestel is. Die Inkwisisie het slegs beperkte mag in Portugal geniet, en het net vier jaar gehou, met slegs een *auto da fe* in Porto. *Autos de fe* het ook in Mexiko, Brasilië en Peru voorgekom, en is opgeteken deur moderne geskiedkundiges van die conquistadores. Die laaste teregstelling deur die Spaanse Inkwisisie was van 'n skoolhoof, Cayetano Ripoll, op 26 Julie 1826. Sy verhoor het nagenoeg twee jaar geneem, en hy is aangekla daarvan dat hy 'n deïs was. Hy is verwurg op die galg nadat hy die woorde "Ek sterf versoene met God en met die mens" opgesê het. Dit was die laaste *auto de fe*.
**Auckland Grammar School** is 'n openbare skool in Auckland, Nieu-Seeland, waar seuns van die ouderdom van dertien tot sewentien onderrig word en die klasse van graad 9 tot graad 13 strek. Naby die skool is daar 'n koshuis wat seuns wat van ver af kom, huisves. Dit is een van die grootste skole in Nieu-Seeland met meer as 2 000 leerders. Die skool se leuse is "*Per Angusta Ad Augusta*", wat beteken "Deur teëspoed na grootsheid".

Geskiedkundige agtergrond
-------------------------

Auckland Grammar School is in 1868 opgerig deur sir George Grey, Nieu-Seelandse goewerneur van 1861 tot 1868, en ook in 'n stadium goewerneur van die Kaap die Goeie Hoop. In daardie dae was die wit setlaars van Nieu-Seeland in 'n gewapende stryd met die Maori betrokke oor grondregte en het die goewerneur die Birtse regering versoek om hulp. Meer as een miljoen soldate is gestuur, waarvan baie hulle met hulle gesin in Auckland gevestig het. Grey het toe besluit om die Auckland Grammar School op te rig om goeie opvoeding aan die soldate se afstammelinge te bied.

Reëls
-----

Die skool diskrimineer nie op grond van klas of ras nie sodat alle manlike inwoners van Nieu-Seeland van die voorgeskrewe ouderdom toegang tot die skool kan verkry. Die skool is ook 'n voorstander van onderrig is talle tweede en derde tale, in besonder Latyn. Verder lê die skool klem op balans tussen die akademie, sport en kultuur.

Beroemde oudleerders
--------------------

* Sir Edmund Hillary, die eerste mens wat die berg Everest uitgeklim het
* Russell Crowe, akteur
Kos is klaar voorberei om in 'n Nieu-Seelandse *hāngi*-grondoond gaar te kook
'n **Grondoond** is een van die eenvoudigstes maniere om kos gaar te maak. Aangesien 'n grondoond die kookhitte in 'n ondergrondse gat vashou, kan kos selfs in beskawings sonder kennis van pottebakkery gebak, gerook of gestoom word.

Grondoonde is in die verlede in 'n wye verskeidenheid beskawings, waaronder Boesmans in Suider-Afrika en Polinesiërs in Oseanië, gebruik en is vir argeoloë 'n gewilde aanduier van menslike nedersettings. In gemeenskappe sonder kookgereedskappe is grondoonde steeds 'n maklike manier om groot hoeveelhede kos gaar te maak.

Om kos gaar te bak, word 'n vuur in 'n gat gemaak. Sodra dit uitgebrand het, kan kos in die oond geplaas en bedek word (op hierdie manier kan ook brood gebak word). Om kos in stoom gaar te maak, word verhitte stene in 'n grondgat met vars groen plantmateriaal bedek, groot hoeveelhede kos daarop geplaas en met meer plantmateriaal (soms ook water) en 'n boonste laag grond bedek. Die kos neem in albei gevalle, droë of nat metodes, enkele ure om gaar te kook.

Grondoonde word tans nog in 'n verskeidenheid gemeenskappe gebruik, ten minste by seremoniële geleenthede of vir tradisionele feesmale: die Hawaise kalua tydens *luau*-feesmale, die Māori se *hāngi* en die *clam bake* in Nieu-Engeland. Daarnaas is grondoonde gewild by buitelug-etes waar hulle 'n oop kampvuur kan vervang.
Die **grondboontjie** (*Arachis hypogaea*) is 'n spesie in die ertjiefamilie *Fabaceae* inheems aan Suid-Amerika. Dit is 'n eenjarige kruidagtige plant wat tot tussen 30 en 50 cm hoog groei. Die blare is afwisselend gerangskik, veervormig met vier "blaartjies"  (twee teenoorstaande pare; met geen eindblaartjie nie), en elke "blaartjie" is 1 tot 7 cm lank en 1 tot 3 cm breed. Die vorm van die blom van die plant is tipies aan ander plante in die ertjiefamilie, 2 tot 4 cm wyd, met geel en rooi are. Na bestuiwing ontwikkel die vrug in 'n peul van 3 tot 7 cm lank en bevat 2 tot 3 (in uitsonderlike gevalle 1 of 4) sade, wat dan hul weg ondergrond baan om ryp te word.

Alhoewel dit in die kookkuns as 'n neut gesien word, is die vrug van die grondboontjie botaniesgesproke 'n houtagtige peul en tegniesgesproke nie 'n neut nie, soos met die Engelse benaming van *peanut*. In hierdie aspek is die Afrikaanse benaming tegniesgesproke korrek, deurdat daarna verwys word as 'n *boon* en nie 'n neut nie.

Alternatiewe Engelse benaminge is *groundnuts*, *earthnuts*, *goobers*, *goober peas*, *pinders*, *manila nuts* en *monkey nuts* (die laasgenoemdes verwys gewoonlik na die hele peul en nie net na die sade nie.) Nederlandse benaminge is *apennootjes*, *aardnoten* of *pinda's*.

* 'n Grondboontjieplant met grondboontjies'n Grondboontjieplant met grondboontjies
* 
* 
* 
*

Sien ook
--------

* Grondboontjiebotter

|  |  |
| --- | --- |
| Normdata Edit this at Wikidata | 
* BNF: cb11959558r (data)
* GND: 4152681-8
* LCCN: sh87006544

 |

|  |  |
| --- | --- |
| Taksondatabasisse | 
* Wd: Q37383
* APDB: 63199
* EoL: 641309
* EPPO: ARHHY
* FoC: 200011891
* GBIF: 5353770
* GRIN: 3785
* iNaturalist: 63205
* IPNI: 474933-1
* ITIS: 26463
* NCBI: 3818
* Plant List: ild-2050
* PLANTS: ARHY
* Tropicos: 13024813

 |
**Spur Steak Ranches** is 'n braairestaurantgroep wat in Suid-Afrika gestig is en deur *Spur Corporation* bedryf word. Die hoofkantoor van *Spur Corporation* is in Century City, Kaapstad.

Geskiedenis en groei
--------------------


**Spur handelsmerke**


John Dory's Fish & Grill in die Century City-winkelsentrum, Kaapstad, Suid-Afrika.

Panarotti’s Pizza Pasta in die Century City-winkelsentrum, Kaapstad, Suid-Afrika.

Ondanks sy Suid-Afrikaanse herkoms gebruik Spur inheems-Amerikaanse temas wyd, beide in sy bemarking en dekor. Die restaurant bemark homself as "die amptelike restaurant van die Suid-Afrikaanse familie"; en as sodanig, bevat die meeste Spur-restaurante 'n speelarea vir kinders.

Die Spur-groep bestaan uit Spur International, Spur Steak Ranches, Panarottis Pizza Pasta, John Dory's Fish Grill Sushi, The Hussar Grill, RocoMamas, Spur Grill & Go en Casa Bella. Dit het tans 569 restaurante wêreldwyd, ook in verskillende dele van Afrika, Mauritius, die Midde-Ooste en Australasië. 

In Maart 2018 het Spur Corporation *Captain Dorego* verkoop.

Spyskaart en geregte
--------------------

Die spyskaart bestaan hoofsaaklik uit hamburgers, biefstuk en ribbetjies, maar sluit ook hoender, seekos, slaaie en vegetariese disse in. 

Verder bedien hulle ontwerpersnageregte en ander soetighede soos melkskommels en *Coke floats*. Hulle het gewoonlik 'n wye verskeidenheid alkoholiese en nie-alkoholiese drankies in hulle yskaste beskikbaar.

Die restaurante verkoop ook 'n verskeidenheid van souse en ander speserye onder sy eie handelsmerk.

Sien ook
--------

* Lys van vername restaurante in Suid-Afrika
Die **Audi S4** is die hoëprestasiemodel van Audi se kompakte uitvoerende motor, die A4. Die oorspronklike Audi S4, gebou van 1991 tot 1994, was 'n prestasie-georiënteerde weergawe van Audi se 100 sedan. Alle daaropvolgende S4s, sedert 1997, is gebaseer op die Audi A4; en wanneer die A4 ontwikkel het van een geslag na die volgende, so het die S4 ook.

'n Kragtiger binnebrandenjin, groter opgegradeerde remme, stywer vering, groter wiele, en kenmerkende plaatmetaal, stileringleidrade en kenteken was nog altyd onder die baie opgraderings wat die S4 ontvang het bó die hoofstroom 100s en A4s. In markte waar die selfs hoër-prestasie Audi RS4 nie aangebied word nie, is die S4 die top-van-die-reeks in die A4-familie.

Soos sy gewone A4 eweknie, het al die S4 variante inlyn, voorgemonteerde enjins. 'n Enkele turbo 2.2 liter inlynvyfsilinder dryf die oorspronklike C4 weergawe aan, en 'n 2.7 liter dubbelturbo-aangejaagde V6-enjin is in die B5 geslag te vinde. Die B6 en B7 weergawes het 'n gemeenskaplike 4.2 liter V8-enjin, die eerste keer dat 'n V8-enjin in 'n kompakte uitvoerende motor gemonteer is, plaas dit in direkte kompetisie met die BMW M3 wat destyds 'n 3.2 L inlyn-6 gehad het. Die onlangs-bekendgestelde B8-geslag gebruik 'n superaangejaagde 3.0 liter V6 TFSI-enjin en kompeteer met die BMW 335i.

  


|           Audimodelle |
| --- |
| **Produksiemodelle:**
• A1
• A2
• A3
• S3
• A4
• S4
• RS4
• A5
• A6
• S6
• RS6
• A7
• S7
• RS7
• Q3
• Q5
• Q7
• A8
• S8
• TT
• R8
**Historiese modelle:** 
• Audi 50
• Audi 80/90/400
• Audi 100/200/500
• Quattro
• V8
• Audi UrS4/S6
**Konsepmotors:**
• Avus quattro
• quattro Spyder
• quattro concept
• Rosemeyer
• Steppenwolf
• Avantissimo
• Nuvolari quattro
• Pikes Peak quattro

• Le Mans quattro
• RSQ
• Roadjet
• Shooting Brake
• R-Zero
• e-tron
• Nanuk Quattro Concept
• e-tron Sportbac
• Q8
• Prologue
• Elaine
• Aicon
• PB18 e-tron

Audi-webwerf |
| *Wysig hierdie sjabloon* |
**Audioscrobbler** is 'n bedryf, gestig deur Richard Jones, wat gerig is op die analisering van die luistergedrag van mense wat musiek op rekenaars luister. Die Last.fm-projek is tans die enigste projek van Audioscrobbler.

Last.fm
-------

'n Skermkiekie van die Last.fm-program terwyl dit gebruik word.
*Hoofartikel: Last.fm.*
Last.fm is die resultaat van 'n fusie van die oorspronklike Audioscrobblermusieksisteem en www.last.fm. Dit is 'n gratis diens met die doel om data te versamel ten opsigte van mense wat op die diens ingeteken is se luistergewoontes, en dit dan te verwerk in inligting en statistieke. Via spesiale sagteware kan die program die titel en kunstenaar aflei van die musiek wat op 'n digitale mediaspeler op die rekenaar gespeel word, en dit dan in die databasis opskryf. Hierdie gegewens word dan behou en op die Internet gepubliseer, waar verskillende mense deur middel van musieksmaak met mekaar kan kommunikeer. Die webwerf beskik ook oor 'n gesofistikeerde privateboodskapfunksie waarmee enige persoon 'n ander kan kontak. Op hierdie manier word musiek versprei en kan mense in aanraking kom met minder bekende musiek deur te soek na gieliefde genres. Last.fm het in die luistergedrag van miljoene gebruikers baie verandering teweeggebring, en het al 'n Europrix-toekenning ontvang vir beste multimediaprojek.

Die webwerf het oor die jare sterk ontwikkel en bewat tans nie net statistieke oor luistergedrag nie, maar ook 'n Last.fm radio, waarop stasies gekies kan word met betrekking tot 'n ander gebruiker se smake (d.w.s. die luisteraar beluister 'n ander gebruiker se persoonlike radio, of sy eie), verskillende genres, vriendlyste, bure (gebruikers met ooreenkomstige luistergedrag), konsertagendas, groepe (waarby enige persoon kan aansluit), en etikette (onderverdeling in die musiek van 'n bepaalde gebruiker, bv. per genre).

Sagteware
---------

Last.fm maak gebruik van sagteware, wat die gebruiker vanaf die webwerf op die rekenaar moet laai en installeer om sodoende die gegewens van die musiekprogram af te lees en aan te stuur na die webwerf. Hierdie sagteware is primêr geskik vir Microsoft se bekende Windows operateurstelsel, Linux, en Apple. Die verskillende mediaspelers wat gebruik kan word is:

* amaroK
* AmigaAMP
* Beep Media Player
* Exaile
* foobar2000
* iTunes
* J. River Media Center
* MediaMonkey
* MPD
* Muine
* musikCube
* Noatun
* Quintessential Player/QCD
* Quod Libet
* Rhythmbox
* Winamp
* Windows Media Player
* Xbox Media Center
* XMMS
* SlimServer

Die sagteware werk gewoonlik rustig in die agtergrond, en teen 'n lae gebruik van rekenaarhulpbronne, maar dit kan ook oopgemaak word om van die verskillende funksies, soos Last.fm Radio en inligting rakende die spesifieke lied/kunstenaar, gebruik te maak.